b'\n_START_ARTICLE_\nMichael Christian Martinez\n_START_PARAGRAPH_\nSi Michael Christian Martinez (ipinanganak 4 Nobyembre 1996 sa Para\xc3\xb1aque) ay isang Pilipinong figure skater. Pumanlima siya 2013 World Junior Championships at nagwagi ng dalawang senior international na medalya. Si Martinez ang kauna-unahang figure skater mula sa Timong Silangang Asya na nakapasok sa Olympics at tanging atletang kumatawan sa Pilipinas sa 2014 Olympics sa Sochi, Russia.\n_START_SECTION_\nPersonal na buhay\n_START_PARAGRAPH_\nDalawang buwang gulang pa lang si Martinez nang siya ay makaranas ng asthmatic bronchitis at malimit na dalhin sa ospital. Kahit pa nakasasama ang epekto ng malamig na rink, aniya noong 2014, "taun-taong bumubuti ang aking kalusugan, kaya tuluyang sinuportahan ng aking ina ang aking skating". Sabi niya, maigi pang gumastos ng pera sa pag-skating kaysa sa ospital. Nakapagtapos si Martinez ng sekondarya.\n_START_SECTION_\nKarera\n_START_PARAGRAPH_\nNagsimulang mag-skating si Martinez noong 2005 sa SM Southmall ice rink. Noong 2009, nahinto siya ng dalawang buwan matapos mahiwa ng talim ng skate ang kaniyang hita. Noong 2010, dagdag pa sa pagsasanay sa Maynila, nagsimula siyang maggugol ng ilang buwan bawat taon sa California at nagsanay sa ilalim nina John Nicks at Ilia Kulik._NEWLINE_Unang sumabak si Martinez sa Junior Grand Prix series noong 2010\xe2\x80\x932011 season. Noong 2011, napunit ang dalawang litid sa kaniyang bukong-bukong na kinailangan ng tatlong buwang pagpapahilom. Nakapag-triple axel siya sa unang pagkakataon sa kompetisyon sa 2012\xe2\x80\x9313 Junior Grand Prix_NEWLINE_Noong Abril 2012, napunit ang litid sa tuhod niya at kailangang lumiban muna sa yelo ng tatlong buwan. Ang una niyang triple Axel sa kompetisyon ay sa 2012\xe2\x80\x9313 Junior Grand Prix event sa Lake Placid, New York. Pumang-anim siya sa kaniyang JGP event sa Croatia. Sa 2012 Crystal Skate of Romania, nagwagi si Martinez ng kaniyang unang senior international title, ang unang pagkakataon rin para sa Pilipinas. Nakamit niya ang panlimang puwesto sa ikalang pagsali niya sa World Junior Championships kung saan niya naitala ang pinakamataas niyang kabuuang iskor na 191.64 na puntos._NEWLINE_Ang bali niya sa bukong-bukong ay nagdulot muli ng pagliban niya sa yelo ng dalawang buwan noong 2013. Noong 2013\xe2\x80\x9314, sinumulan ni Martinez ang kaniyang season sa 2013 JGP Latvia kung saan siya pumang-apat. Lumahok siya sa senior level sa 2013 Nebelhorn Trophy, ang huling qualifying event para sa 2014 Winter Olympics. Nakuha niya ang ika-pitong puwesto at nakamit ang puwesto para Pilipinas sa men\'s singles \xe2\x80\x94 ang kauna-unahan sa kasaysayan ng bansa. Lumahok naman si Martinez 2013 JGP Estonia at nagwagi ng una niyang medalya, isang tanso. Noong Enero 2014, pinagamot niya ang kaniyang namamagang tuhod. Umurong muna siya sa paglahok sa 2014 Four Continents Championships ngunit sumabak sa Skate Helena kung saan natamo niya ang gintong medalya._NEWLINE_Ang kauna-unahang figure skater mula sa Timong Silangang Asya na nakapasok sa Olympics, si Martinez din ang tanging atletang kumatawan sa Pilipinas sa 2014 Winter Olympics at siyang nagbitbit ng watawat ng kaniyang bansa sa opening ceremony. Naging coach niya si Viktor Kudriavtsev sa loob ng isang buwan bago ang Olympics. Sa Sochi, nagkuwalipika si Martinez sa free skate matapos pumang-19 sa short program na may iskor na 64.81 na puntos. Naka-iskor siya ng 119.44 (ika-20 puwesto) at natapos sa ika-19 na puwesto na may kabuuang iskor na 184.25.'